Dagi, ula d ṭjur ɣrant: akken llan yimɣaren d temɣarin, heddren akk tarumit. Sseɣren ten akk yimrabḍen n yiṛumyen (Péres blancs et sœurs blanches). Yella uɣerbaz i warrac, yella wayeḍ i teḥdayin. At n tewrirt, ttecekkiren aṭas imrabḍen-agi imi i as-nxedmen lxir, mačči ala leqraya i ten-sseɣren, meεna εawnen-ten ula deg tudert-nsen. Ttawinaɣ-d lmakla, ayefki d lebsa i aɣ-d-yenna Mass Larǧan Nafaε. Yiwen yettas-d ula deg yideflawen, ileḥḥu-d ugar n 2 n yikilumitren deg teẓgi i wakken ad d-yaweḍ ɣer umuḍin. Lukan mačči d timrabḍin n yirumyen, tili ass-a, aṭas ur nettili ara d nutenti i yellan d tirḍaεin, d nutenti i yettεawanen tilawin mi ara d-rbunt.